CELEX: 62007CJ0106
Language: fi
Date: 2007-12-06
Title: Yhteisöjen tuomioistuimen tuomio (viides jaosto) 6 päivänä joulukuuta 2007. # Euroopan yhteisöjen komissio vastaan Ranskan tasavalta. # Jäsenyysvelvoitteiden noudattamatta jättäminen - Direktiivi 2000/59/EY - Aluksella syntyvää jätettä ja lastijäämiä varten satamissa olevat laitteet - Jätteen vastaanotto- ja käsittelysuunnitelmia ei ole kaikkien satamien osalta laadittu ja pantu täytäntöön. # Asia C-106/07.

Yhteisöjen tuomioistuimen tuomio (viides jaosto) 6.12.2007 – komissio vastaan Ranska
      (asia C‑106/07)
      Jäsenyysvelvoitteiden noudattamatta jättäminen – Direktiivi 2000/59/EY – Aluksella syntyvää jätettä ja lastijäämiä varten satamissa olevat laitteet – Jätteen vastaanotto- ja käsittelysuunnitelmia ei ole kaikkien satamien osalta laadittu ja pantu täytäntöön
      Jäsenyysvelvoitteiden noudattamatta jättämistä koskeva kanne – Yhteisöjen tuomioistuimen arviointi siitä, onko kanne perusteltu – Huomioon otettava tilanne – Tilanne perustellussa lausunnossa asetetun määräajan päättyessä (EY 226 artikla) (ks. 16 kohta)
      Aihe 
      
         
               Jäsenyysvelvoitteiden noudattamatta jättäminen – Aluksella syntyvän jätteen ja lastijäämien vastaanottolaitteista satamissa
                  27.11.2000 annetun Euroopan parlamentin ja neuvoston direktiivin 2000/59/EY (EYVL L 332, s. 81) noudattamisen edellyttämiä
                  toimenpiteitä ei ole toteutettu määräajassa
               
            Ratkaisu 
      
         
                  1)
               
               
                  
               
               
                  	Ranskan tasavalta ei ole noudattanut aluksella syntyvän jätteen ja lastijäämien vastaanottolaitteista satamissa 27.11.2000
                     annetun Euroopan parlamentin ja neuvoston direktiivin 2000/59/EY 5 artiklan 1 kohdan ja 16 artiklan 1 kohdan mukaisia velvoitteitaan,
                     koska se ei ole säädetyssä määräajassa laatinut jätteen vastaanotto- ja käsittelysuunnitelmia kaikille satamilleen ja pannut
                     niitä täytäntöön.
                  
               
            
         
                  2)
               
               
                  
               
               
                  	Ranskan tasavalta velvoitetaan korvaamaan oikeudenkäyntikulut.